open-index/open-wikipedia-markdown huggingface dataset:
Henry M. Sheffer

**Henry Maurice Sheffer** (1. september 1882 – 17. märts 1964) oli USA loogik.

Sheffer sündis Lääne-Ukrainas Poola juudi perekonnas. Immigreerus 1892. aastal vanemate ja kuue õe-vennaga Ameerika Ühendriikidesse. Ta on õppinud Bostoni ladina koolis. Õppis Josiah Royce'i käe all loogikat ning lõpetas 1905 Harvardi Ülikooli. 1907. aastal sai Sheffer magistrikraadi ja 1908. aastal doktorikraadi. Olles mõnda aega töötanud Harvardis, reisis Henry stipendiumiga Euroopasse. Pärast USA-sse naasmist töötas mitmes haridusasutuses, veetes aasta nii Washingtoni Ülikoolis, Cornelli ülikoolis, Minnesota Ülikoolis, Missouri Ülikoolis kui ka New Yorgi linnakolledžis. 1916. aastal naasis ta Harvardi ja töötas sealses filosoofiaosakonnas kuni pensionile minekuni 1952.

Scanlan (2000) uurib Shefferi elu ja tööd.

Sheffer tõestas 1913. aastal, et kõik Boole'i algebra tehted võib defineerida tehte NAND abil ning samuti tehte NOR abil. Ka lausearvutuse tehted võib formuleerida ühe tehtega, kas tõeväärtustabeli NAND väravaga, mida tavaliselt sümboliseerib püstne joon ehk Shefferi kriips, või NOR värav (tavaliselt püstne nool või pistoda sümbol). Charles Peirce tegi 1880 samad avastused, aga tema töö avaldati alles 1933. aastal. Sheffer on teinud mitmed aksioomid, kus ainus tehe on tema enda kriips.

Sheffer tuli välja Shefferi kriipsuga 1913. aastal; see kogus tuntust, kui seda kasutati 1925 Whiteheadi ja Russelli teoses "Principia Mathematica". Shefferi avastus sai tugevat tunnustust Bertrand Russellilt, kes kasutas seda oma loogika lihtsustamiseks "Principia Mathematica" teises väljaandes. Seetõttu on Sheffer üsna müstiline mees loogikutele – eriti kuna Sheffer ei avaldanud eriti teoseid oma tööea jooksul, ei avaldanud sellest meetodist üksikasju, ning kirjeldas seda ainult mimeograafilistes märkmetes ja avaldas vaid lühikokkuvõtte. W. V. Quine'i "Mathematical Logic" kasutab samuti Shefferi kriipsu.

Shefferi tehe on ükskõik milline samafunktsionaalne tehe loogikasüsteemis: sellega saab väljendada kõiki teisi tehteid. Neid on ka kvantifitseerivas ja modaalses loogikas. Sheffer oli pühendunud matemaatilise loogika õppejõud. Talle meeldis õpetada väikseid klasse ja ta ei sallinud audiitoreid. Võõrastel käskis Sheffer oma klassist lahkuda, isegi kui need olid tema kolleegid või tähtsad Harvardi külalised. Sheffer oli vaevu poolteist meetrit pikk: ta oli märkimisväärselt nutikas ja elujõuline, kuid ka närviline ja ärrituv. Kuigi ta meeldis paljudele, oli ta üsna üksik. Teda mäletatakse teravmeelsuse poolest: "Vanad professorid ei sure, neist saavad emeriidid." Shefferile omistatakse termin "Boole'i algebra".

Sheffer oli lühikest aega abielus ja elas suurema osa oma hilisemast elust väikestes hotellitubades koos oma loogikaraamatute ja tohutu hulga paberilipikatega, kuhu ta oma mõtteid kirja pani. Sheffer kannatas aga viimasel paarikümnel eluaastal tugeva depressiooni käes.
Bert Klemmer

**Bert Klemmer** (sündinud 15. oktoobril 1993) on endine eesti jalgpallur (kaitsja). 

## Klubikarjäär

## Koondisekarjäär

Ta kutsuti Eesti U19 koondisse, mis osales kodusel 2012. aasta U19 Euroopa meistrivõistluste finaalturniiril.

## Viited

## Välislingid

*Bert Klemmer klubikarjäär jalgpall.ee veebis
*Bert Klemmer koondisekarjäär jalgpall.ee veebis
Priit Rebane

**Priit Rebane** (24. august 1937 Pilistvere – 28. oktoober 2022) oli eesti vaimulik USA-s.

1944. aastal põgenes perekond Saksamaale, kust 1950. aastal siirduti Ameerika Ühendriikidesse. 

Rebane lõpetas 1956. aastal South Philadelphia High Schooli. 1960. aastal lõpetas ta Muhlenbergi kolledži (:en:Muhlenberg College) Bachelor of Arts astmega ja 1963. aastal Philadelphia luterliku teoloogilise seminari (:en:Lutheran Theological Seminary at Philadelphia) Master of Divinity astmega. 1982. aastal kaitses ta Pittsburghi teoloogilises seminaris teoloogiadoktori väitekirja. Ordineeriti 1963. aastal õpetajaks.

Ta teenis 40 aastat ELCA (Evangelical Lutheran Church in America) kogudusi. Ta on olnud pastor St. Petersburgi, Clearwateri ja Seminole luterlikes kirikutes. 2006. aastast oli ta Paradise Islandi Püha Trööstija luterliku kiriku õpetaja ja teenis ühtlasi Kesk-Florida kogudust.

## Isiklikku
Tema isa Hans Rebane oli Eestis Jõhvi Mihkli koguduse õpetaja ja vanaisa praost Bernhard Steinberg oli Pilistvere Andrease koguduse õpetaja. Onu Juhan Suurkivi oli Lõuna-Florida Pauluse koguduse ja Kesk-Florida koguduse õpetaja.

## Viited

## Kirjandus
* Heiki Raudla. Pilistvere kihelkond - Eestimaa Taani. Viljandi muuseum 2012.

## Välislingid
* http://isik.tlulib.ee/index.php?id=597
* Sirje Semm Avasüli Ameerikas, 10.
Juri Gavrilov

**Juri Gavrilov** (sündinud 11. mail 1993) on eesti jalgpallur (poolkaitsja). 

Ta mängib Eesti klubis JK Tallinna Kalev.

## Klubikarjäär

## Koondisekarjäär

Ta mängis Eesti U19-koondises, mis osales kodusel 2012. aasta U19 Euroopa meistrivõistluste finaalturniiril , kus ta pääses Portugali ja Kreeka vastu mängitud mängu vahetusest.

## Viited

## Välislingid
*Juri Gavrilov jalgpall.ee veebis
Luther (seriaal)

**"Luther"** on Suurbritannia psühholoogiline krimidraama. 

Telesarja nimitegelast, Londoni politsei vaneminspektorit John Lutherit kehastab Idris Elba. Sarja kuuest osast koosnev esimene hooaeg esilinastus telekanalil BBC One 2010. aasta 4. maist kuni 8. juunini. Neljast osast koosnev teine hooaeg jõudis vaatajateni 2011. aasta suvel. Sarja kolmas, samuti neljaosaline hooaeg oli ekraanidel 2.–23. juulini 2013. Sarja neljanda, kaheosalise hooaja võtted toimusid 2015. aasta aprillis-märtsis. Kaheosalise neljanda hooaja esimene osa oli ekraanidel 2015. aasta 15. detsembril, teine osa 22. detsembril. Neljaosaline viies hooaeg linastus 1.–4. jaanuaril 2019.

Idris Elba võitis 2012. aastal selle osatäitmise eest parima lühisarja või telefilmi meesnäitleja kategoorias Kuldgloobuse.

## Märkused


## Välislingid
* Luther TV.com saidil (inglise keeles) vaadatud 2012-06-28
* Luther Wiki (inglise keeles) vaadatud 2012-06-28
Jadowniki

**Jadowniki** on küla Poolas Väike-Poola vojevoodkonnas Brzesko maakonnas Brzesko vallas. 

Küla asub 55 km kaugusel Krakówist ja 27 km kaugusel Tarnówst. Külas elab 5014 (2009) inimest.
Nora Ephron

**Nora Ephron** (19. mai 1941 – 26. juuni 2012) oli USA filmilavastaja ja stsenarist.

Ta on kirjutanud stsenaariumid ja lavastanud filmid "Sulle on sõnum", "Kui Harry kohtas Sallyt", "Unetus Seattle'is", "Mu kallis nõiamoor" ja "Julie & Julia".

Nora Ephron oli kolm korda abielus. Tema teine abikaasa oli ajakirjanik Carl Bernstein, üks Watergate'i skandaali paljastajaid. Neil sündis kaks last. Paari lahutusest sündis 1986. aastal linastunud film "Heartburn", mille peaosades mängisid Jack Nicholson ja Meryl Streep. Tema kolmas ja viimane abielu stsenarist Nicholas Pileggiga kestis üle 20 aasta, naise surmani.

## Tunnustus
### Auhinnad
Briti Akadeemia auhind
*1990. aastal parima mugandatud stsenaariumi kategoorias filmi "Kui Harry kohtas Sallyt" eest

### Nominatsioonid
Oscari
*nominatsioon 1984. aastal parima mugandatud stsenaariumi kategoorias filmi "Silkwood" eest
*nominatsioon 1990. aastal parima mugandatud stsenaariumi kategoorias filmi "Kui Harry kohtas Sallyt" eest
*nominatsioon 1994. aastal parima mugandatud stsenaariumi kategoorias filmi "Unetus Seattle'is" eest

Briti Akadeemia auhinna
*nominatsioon 1994. aastal parima mugandatud stsenaariumi kategoorias filmi "Unetus Seattle'is" eest

## Välislingid
*
Sami Khedira

**Sami Khedira** (sündinud 4. aprillil 1987 Stuttgardis) on Saksamaa jalgpallur, poolkaitsja. Khedira mängib Saksamaa jalgpallikoondises ja Itaalia kõrgliiga klubis Juventus. Varem on ta mänginud VfB Stuttgardis ja Madridi Realis.

## Koondisekarjäär
2009. aasta Euroopa U-21 meistrivõistlustel oli Khedira Saksamaa noortekoondise kapten. Saksamaa alistas finaalis Inglismaa eakaaslased ja tuli Euroopa meistriks.

Debüüdi Saksamaa rahvuskoondises tegi ta 5. septembril 2009 sõprusmängus Lõuna-Aafrika Vabariigi vastu.

Ta kuulus Saksamaa koondisse 2010. aasta maailmameistrivõistlustel. Ta vahetas välja keskpoolkaitsja kohal vigastatud Michael Ballacki, tehes kaasa kõigis seitsmes mängu. 10. juulil toimunud kolmanda koha mängus Uruguay vastu lõi ta mängu viimase värava, kindlustades Saksamaale 3:2 võidu.

2012. aasta Euroopa meistrivõistlustel tegi ta kaasa kõik kohtumised kuni poolfinaalini algusest lõpuni. 22. juunil toimunud veerandfinaalimängus lõi ta värava Kreeka vastu. Khedira valiti turniiri sümboolsesse koosseisu.

2014. aasta maailmameistrivõistlustel tegi ta kaasa kõigis kohtumistes peale viimase alagrupimängu ja finaali, millest ta jäi vigastuse tõttu eemale. 8. juulil toimunud poolfinaalmängus lõi ta värava Brasiilia vastu. Finaalis alistas Saksamaa Argentina ja tuli maailmameistriks.

2016. aasta Euroopa meistrivõistlustel tegi Khedira kaasa kõigis kohtumistes peale poolfinaali, kus ta vigastuse tõttu mängu alguses välja vahetati. Saksamaa kaotas poolfinaali Prantsusmaale 0:2.

## Saavutused
;VfB Stuttgart
*Saksamaa meister (1): 2006–07

;Madridi Real
*Hispaania meister (1): 2011–12
*Copa del Rey (2): 2010–11, 2013–14
*Supercopa de España (1): 2012
*UEFA Meistrite Liiga (1): 2013–14
*UEFA Superkarikas: 2014
*Klubide maailmameistrivõistlused (1): 2014

;Juventus
*Itaalia meister (4): 2015–16, 2016–17, 2017–18, 2018–19
*Coppa Italia (3): 2015–16, 2016–17, 2017–18
*Supercoppa Italiana (1): 2018

## Isiklikku
Sami Khedira isa on pärit Tuneesiast.

## Viited

## Välislingid

* Ametlik koduleht
Kumari lee

**Kumari lee** on põhja-lõunasuunaline liivane madal (leetseljak) Väinameres Kumari laiust lõunas.

Kaartidel võib kohata nimetusi **Kumari riff** ja **Kumaruriff** (vene kaartidel *риф Кумару*).

Kumari lee algab Kumari laiu ja Sipelgarahu rannikult ja ulatub lõunas peaaegu Muhu saareni, mis teeb kogupikkuseks ligikaudu 7 meremiili.

Leetseljaku laius on 0,5...1 meremiili.

Vee sügavus on Kumari leel valdavalt 2–4 m, madalaim koht 2007. aasta lootsiraamatu andmetel (58°44,1'N 023°19,3'E) on 1,7 m.

Peamine Muhu väina laevatee läheb tänapäeval lääne poolt, varem sõjalisel otstarbel kasutusel olnud Kumari kanal kulges leetseljakust ida poolt. Laevade madalikule sattumise vältimiseks on laevatee Kumari lee poolses otsas Raugi vasaku külje poi ja Kesse vasaku külje poi. Laevateest teisel pool asuvad Raugi madal ja Kompassi madal. Kaldal asuvatest meremärkidest on olulised Raugi ülemine ja alumine ning Kesse ülemine ja alumine tulepaak.

Kumari madal asub Kumari laiust lääne pool.

## Vaata ka
*Kõinastu lee

## Viited
Traveling Wilburys

**Traveling Wilburys** (vahetevahel lühendati nime ka **Wilburys**) oli inglise-ameerika ansambel, mille moodustasid Bob Dylan, George Harrison, Jeff Lynne, Roy Orbison ja Tom Petty. Kaasa lõi ka trummar Jim Keltner. Ansambel avaldas kaks albumit "Traveling Wilburys Vol. 1" (1988) ja "Traveling Wilburys Vol. 3" (1990), kuigi Orbison suri enne teise albumi valmimist. Teise albumi numbriks pandi meelega "3". Seetõttu polnud aga ka mingi ime, et ilmus ka *[[bootleg]]*-album, millel nimeks "Vol. 2". Samuti eksisteerivad *bootleg*-plaadid "Vol. 4" ja "Vol. 4½".

## Koosseis
;Volume 1
* "Nelson Wilbury" – George Harrison
* "Otis Wilbury" – Jeff Lynne
* "Lefty Wilbury" – Roy Orbison
* "Charlie T. Wilbury, Jr" – Tom Petty
* "Lucky Wilbury" – Bob Dylan

;Volume 3
* "Spike Wilbury" – George Harrison
* "Clayton Wilbury" – Jeff Lynne
* "Muddy Wilbury" – Tom Petty
* "Boo Wilbury" – Bob Dylan

;Lisaks nimed 2007. aastal avaldatud kogumikult
* "Buster Sidebury" – Jim Keltner
* "Ayrton Wilbury" – Dhani Harrison

Trummar Jim Keltneri nime pole mainitud ei esimese ega teise plaadi koosseisus, kuid ta on nähtav mõlema plaadi kõikides videotes. Mõlemal albumil mängib saksofoni Jim Horn. Loos "She's My Baby" (Volume 3) mängis kitarri Gary Moore.
Idris Elba

**Idrissa Akuna Elba** (esinejanimega **Idris Elba**; sündinud 6. septembril 1972) on inglise näitleja, kes on mänginud peaosi nii briti kui ka ameerika lava- ja ekraaniteostes. Ta on ka R&B laulja, räppar ja produtsent. 

Osatäitmine alates 2010. aastast telekanalis BBC One esilinastunud telesarjas "Luther", kus Elba kehastab nimitegelast, vanemuurija John Lutherit, tõi talle 2012. aastal Kuldgloobuse parima lühisarja või telefilmi meesnäitleja kategoorias ning 2016. aastal Ekraaninäitlejate Gildi auhinna. Kokku tehti seda seriaali viie hooaja jooksul 20 osa.

Ajakiri Time arvas ta 2016. aastal saja maailma mõjukaima isiku nimekirja. Ajakiri People valis Elba 2018. aastal seksikaimaks meheks. 

## Isiklikku
2012. aasta seisuga on Elba vallaline. Aastatel 1997–2001 oli ta abielus Dormowa Shermaniga, Libeeriast pärit näitleja, kirjaniku ja baleriiniga. Paaril sündis 2002. aastal tütar Isan. Elba veedab palju aega Londonis ja New Yorgis, kuid tal on eluase ka USA-s Atlanta osariigis, mis võimaldab tal tegelda tütrega. 

## Filmograafia
### Film

### Telesarjad

### Produtsent

## Viited

## Välislingid

* Idris Elba koduleht vaadatud 28.06.2012
* Idris Elba IMDb-s vaadatud 23.09.2022
* Idris Elba biograafia vaadatud 28.06.2012
* Idris Elba Youtube vaadatud 23.09.2022
* From Space to South Africa: Idris Elba on ''Prometheus'' and Playing Mandela. By Jada Yuan. 2012-05-12 vaadatud 29.06.2012
* Interview: Idris Elba, Britain’s hottest actor, on his journey from Hackney to Hollywood. Interview by Chrissey Iley. The Times, 13. august 2017 (*inglise keeles*)
Delikaatsed isikuandmed

**Delikaatsed isikuandmed** olid 14. jaanuarini 2019 kehtinud isikuandmete kaitse seaduse järgi isikuandmed, mille avalikustamine võis inimest ohustada või põhjustada tema diskrimineerimist ning mille kogumisele ja töötlemisele olid seetõttu isikuandmete kaitse seadusega kehtestatud eriti ranged piirangud.

Delikaatsed isikuandmed olid
* poliitilisi vaateid, usulisi ja maailmavaatelisi veendumusi kirjeldavad andmed, välja arvatud andmed seadusega ettenähtud korras registreeritud eraõiguslike juriidiliste isikute liikmeks olemise kohta; 
* etnilist päritolu ja rassilist kuuluvust kirjeldavad andmed; 
* andmed terviseseisundi või puude kohta; 
* andmed pärilikkuse kohta; 
* biomeetrilised andmed (eelkõige sõrmejälje-, peopesajälje- ja silmaiirisekujutis ning geeniandmed); 
* andmed seksuaalelu kohta; 
* andmed ametiühingu liikmeks olemise kohta;
* andmed süüteo toimepanemise või selle ohvriks langemise kohta enne avalikku kohtuistungit või õigusrikkumise asjas otsuse langetamist või asja menetluse lõpetamist.

## Vaata ka
* Eriliigilised isikuandmed
Avaliku teabe seadus

**Avaliku teabe seaduse** (lühend **AvTS**) eesmärk on tagada üldiseks kasutamiseks mõeldud teabele avalikkuse ja igaühe juurdepääsu võimalus, lähtudes demokraatliku ja sotsiaalse õigusriigi ning avatud ühiskonna põhimõtetest, ning luua võimalused avalikkuse kontrolliks avalike ülesannete täitmise üle.

## Seadus sätestab
* avalikule teabele juurdepääsu tingimused, korra ja viisid ning juurdepääsu võimaldamisest keeldumise alused;

* piiratud juurdepääsuga avaliku teabe ja sellele juurdepääsu võimaldamise korra teiste seadustega reguleerimata osas;

* andmekogude asutamise ja haldamise alused ning järelevalve andmekogude haldamise üle;

* teabele juurdepääsu korraldamise üle riikliku järelevalve teostamise korra.

## Seadust ei kohaldata:
* riigisaladuseks või salastatud välisteabeks oleva teabe suhtes kuni teabe salastatuse kustumiseni;

* juurdepääsu võimaldamisel arhivaalidele Rahvusarhiivis ja kohaliku omavalitsuse arhiivis arhiiviseaduses ja selle alusel sätestatud korras, välja arvatud juurdepääsupiirangute kehtestamise osas;

* märgukirjale ja selgitustaotlusele vastamise seaduses sätestatud korras märgukirjadele ja selgitustaotlustele vastamisele, kui vastamine eeldab jäädvustatud teabe analüüsimist, sünteesimist või täiendava teabe kogumist ja dokumenteerimist;

* teabele juurdepääsupiirangute, juurdepääsu eritingimuste, korra ja viiside osas, juhul kui need on eriseaduses või välislepingus sätestatud teisiti.

Avaliku teabe seaduse üle teostab järelevalvet Andmekaitse Inspektsioon.

## Vaata ka
*Avaandmed
*Infovabadus
*Andmekogude seadus, Andmekogude riiklik register

## Välislingid
*Avaliku teabe seadus
Saturni tänav

**Saturni tänav** on tänav Tallinnas Kesklinna linnaosas Uue Maailma asumis. 

Tänav algab Koidu tänavalt, ristub Aasa tänavaga ja kulgeb ida-läänesuunaliselt kuni Tehnika tänavani. Saturni tänav on ligikaudu 200 meetri pikkune. Tänav on hoonestatud kahekorruseliste majadega.

Praeguse nime sai Saturni tänav 25. septembril 1959. Enne seda oli tänava nimi alates 13. novembrist 1929 **Päikese tänav**.
## Galerii
 
File:Saturni 13, Tallinn.JPG|Puitelamu Saturni tänaval, Saturni 7 // Tehnika 87. Ehitismälestis nr. 8811
File:Elamu Aasa tn 10, Saturni tn 10, 1929. a..JPG|Elamu Aasa t. 10 // Saturni t. 10, ehitismälestis nr. 8719


## Viited
Saue tänav

**Saue tänav** on tänav Tallinnas Põhja-Tallinna linnaosas Pelgulinna asumis. Tänav algab Rohu tänavalt ja kulgeb kirde-edela suunas kuni Ristiku tänavani. Saue tänav on ligikaudu 240 meetri pikkune. 

Praeguse nime sai Saue tänav 18. septembril 1929. Enne seda oli see maaomaniku nime järgi alates 1921. aastast **Lau tänav** või **Lao tänav**. Tänav on saanud nime sealsete saviaukude (sau – puhas savi) järgi.

## Viited
Batemans Bay

**Batemans Bay** on linn Austraalias Uus-Lõuna-Walesis Eurobodalla Shire'i omavalitsuses.

Asub Vaikse ookeani Tasmani mere ääres Clyde Riveri suudmes 151 km kaugusel Canberrast.

Linn on asutatud 1886. 2006. aastal oli elanike arv 10 845.

## Viited

## Välislingid
Tatsuno

**Tatsuno** on linn Jaapanis Hyōgo prefektuuris. Asub Seto kaldal.

Linn moodustati 1951. 2005. aastal liideti Tatsunoga Mitsu, Shingū ja Ibogawa linn.

## Viited

## Välislingid

*Tatsuno koduleht
Täilised

**Täilised** (*Anoplura*) on putukate klassi kuuluv selts.  

Maailmas on täilisi ligikaudu 500 liiki. Eestis on teada umbes 20 liiki. 

Täilised on 0,4–6 mm pikkused imetajate välisparasiidid. Täimune nimetatakse tingudeks ehk saerdeteks (ainsus: saere).

Nüüdisajal käsitletakse täilisi ka alamseltsina ning nad moodustavad koos väivilistega (*Mallophaga*) seltsi *[[Phthiraptera]]*.

## Eesti liike
**Haematopinus suis* – seatäi
**Linognathus vituli* – vasikatäi
**Pediculus humanus* – inimesetäi
**Pthirus pubis* – kubemetäi

## Viited

## Välislingid

*Täilised ZBI lehel
Väivilised

**Väivilised** (*Mallophaga*) on selts putukaid.

Maailmas on väivilisi umbes 3000 liiki. Eestist on teada 10 liiki, kuid arvatavasti on neid Eestis kuni 250 liiki.

## Klassifikatsioon
Vahel liidetakse väivilised ja täilised ühte seltsi kokku – *[[Phthiraptera]]*.

Väiviliste seltsi kuuluvad järgmised alamseltsid: 
* *Ischnocera*  (pärisväivilised)
* *Amblycera* (küüsväivilised).

## Eesti liike
**Damalinia bovis* – veiseväiv
**Menopon gallinae* – kana-suleväiv

## Välislingid
*Väivilised ZBI lehel
Yabu

**Yabu** on linn Jaapanis Hyōgo prefektuuris. 

Linn moodustati 2004. aastal Sekinomiya, Oya, Yabu ja Yoka linnade liitmise teel.

## Viited

## Välislingid

*Yabu koduleht
Politseiakadeemia seiklused

**"Politseiakadeemia"** (*Police Academy: The Animated Series*, 1988–1989) on USA joonissari.

Selle tootsid Warner Bros. ja Ruby Spears. 

Sarjal on 65 osa.

## Osad
# The Good, The Bad & The Bogus
# Puttin' On The Dogs 	
# Phantom of the Precinct 
# Cops & Robots 	
# Police Academy Blues 	
# A Blue Knight At The Opera 	
# Worth Her Weight In Gold 	
# For Whom The Wedding Bells Toll 	
# Westward Ho Hooks 	
# My Mummy Lies Over The Ocean 	
# Numbskull's Revenge 	
# Proctor, Call A Doctor! 	
# Little Zed & Big Bertha 	
# Curses On You! 	
# Lights, Action, Coppers! 	
# Camp Academy 	
# The Tell Tale Tooth 	
# Mr. Sleaze Versus Lockjaw 	
# Spaced Out Space Cadets 	
# Sweetchuck's Brother 	
# Karate Cop 	
# The Hang Ten Gang 	
# Nine Cops And A Baby 	
# Fish & Microchips 	
# Precinct of Wax 	
# Cop Scouts
# Professor Jekyll And Gangster Hyde
# Operation Big House 
# Kingpin's Council of Crime
# Ship Of Jewels 
# Zillion Dollar Zed 
# The Comic Book Caper 
# The Monkey Trial 
# Rolling For Dollars 
# K-9 Corps And The Peking Pooch 
# Santa With A Badge 
# Suitable For Framing 
# Rock Around The Cops 
# Prince And The Copper 
# Now You Steal It, Now You Don't 
# Mad Maxine 
# Trading Disgraces 
# Champ 
# Wheels of Fortune 
# The Wolf Who Cried Boy 
# Snow Job 
# A Bad Knight For Tackleberry 
# Supercop Sweetchuck 
# Deja Voodoo 
# Flights Of The Bumbling Blues 
# Big Burger 
# Fat City 
# Elementary, My Dear Coppers! 
# Dr. Deadstone, I Presume 
# The Hillbilly Blues 
# Survival Of The Fattest 
# The Junkman Ransoms The Ozone 
# Grads On Tour 
# Like Coppers, Like Son 
# Ten Little Cops 
# Big Top Cops 
# Alpine K-9s 
# The Legend Of Robin Good 
# Hawaii Nine-0 
# Viimane! (*Thieves Like Us*)
Idapataljonid

**Idapataljonid** (saksa *Ost-Bataillone*) olid Teise maailmasõja ajal Wehrmachti Idaväeosade koosseisus moodustatud väeüksused.

Idapataljonidesse värvati mehi rahvus- või religioonipõhiselt nii sunniviisiliselt kui ka vabatahtlikkuse alusel. Paljud nendest koguti kokku sõjavangide hulgast. Pataljonide ohvitseride (üle poole) ja allohvitseride (ligi kolmandik) hulka kuulusid ka Saksa ohvitserid.

Idapataljonid asusid sageli rindejoonest eemal ja neid kasutati näiteks rannakaitses ja partisanide vastastes operatsioonides. Vangilangenud idapataljonide liikmeid ootas sageli mahalaskmine või karmid tingimused vangilaagrites.

Rahvuspõhiste idapataljonide alusel moodustati **idaleegione** (mitte segi ajada SS-leegionidega) – Turkestani Leegion, Kaukaasia-muhameedlaste Leegion (hilisem Aserbaidžaani Leegion), Gruusia Leegion, Armeenia Leegion ja Volga-Tatari Leegion. Idaleegionid ei osalenud lahingutegevuses kunagi terviküksusena – nende põhifunktsiooniks oli üksikpataljonide koosseisude väljaõpe, varustamine ja langenute asendamine.

## Idapataljonide ja kompanii moodustamine Eestis
23. oktoobril 1942 lõppes 1941. aasta sügisel moodustatud julgestusgruppide vabatahtlike aastane teenistusleping ning umbes pooltest Saksa sõjaväe teenistusse jäänud julgestusgruppide vabatahtlikest moodustati 3 idapataljoni ja 1 idakompanii:
*657. Üksik Idakompanii, 183. Eesti julgestusgrupi 13. kompaniist
*658. Idapataljon – *Ost-Bataillon 658*, ülem major Alfons Rebane
*659. Idapataljon – *Ost-Bataillon 659*, ülem hauptman Georg Sooden
*660. Idapataljon – *Ost-Bataillon 660*, ülem oberleutenant Andres Korp

## Viited
Maisi tänav

**Maisi tänav** on tänav Tallinnas Põhja-Tallinna linnaosas Pelgulinna asumis. Tänav algab Ristiku tänavalt, ristub Aru tänavaga ja ulatub kuni Sõle tänavani. Maisi tänav on idakirde-lääneedelasuunaline ja ligikaudu 370 meetri pikkune.

## Hoonestus
1920. aastail ehitati Tallinna Linnavalitsuse eestvõttel mitmeid munitsipaalmajade gruppe, sealhulgas linnaarhitekt Herbert Johansoni projekteeritud traditsionalistlike hoonetega Pelgulinnas. Sama projekti oli kasutatud varem Tallinna keskhaigla töötajate elamute Herne tänaval ja Auna tänav 3, 5, 7 hoonete rajamisel.

* Maisi tänav 4, 4a, 6, 8 – Herbert Johansoni projekteeritud ja 1929. aastal ehitatud kahekorruselised korterelamud.
## Tänava nimi

Praeguse Maisi tänava nimi oli alates 14. jaanuarist 1925 **Nurme tänav**. Kordumise vältimiseks pandi 25. septembril 1959 tänavale uueks nimeks **Kilgi tänav**. Seejärel sai tänav 22. aprillil 1960 lähikonnas asunud kõrsviljanimeliste tänavate eeskujul nimeks Maisi tänav.
## Galerii

File:Tallinn, elamu Maisi 8 - Aru tn 6, 1929 (1).jpg|Maisi 8 // Aru tänav 6

## Viited
Jussi

**Jussi** on soome mehenimi.

See on ka Juhani hüüdnimi.

2012. aasta seisuga on Soomes Jussi nimi elanike registrisse kantud 24 527 korral.

## Nime kandjaid
* Jussi Ahlroth
* Jussi S. Jauhiainen
* Jussi Jääskeläinen
* Jussi Pajunen
* Jussi Sydänmaa
* Jussi Vatanen

## Viited
Päikese tänav

**Päikese tänav** on tänav mitmetes Eesti asulates.

***[[Päikese tänav (Kohtla-Järve)|Päikese tänav]]** Kohtla-Järvel Järve linnaosas
***[[Päikese tänav (Kuressaare)|Päikese tänav]]** Kuressaares
***[[Päikese tänav (Laagri)|Päikese tänav]]** Laagri alevikus
***[[Päikese tänav (Luige)|Päikese tänav]]** Luige alevikus
***[[Päikese tänav (Märja)|Päikese tänav]]** Märja alevikus
***[[Päikese tänav (Narva)|Päikese tänav]]** Narvas
***[[Päikese tänav (Olustvere)|Päikese tänav]]** Olustvere alevikus
***[[Päikese tänav (Rakvere)|Päikese tänav]]** Rakveres
***[[Päikese tänav (Tapa)|Päikese tänav]]** Tapal
***[[Päikese tänav (Türi)|Päikese tänav]]** Türil
***[[Päikese tänav (Viljandi)|Päikese tänav]]** Viljandis
***[[Päikese tänav (Vinni)|Päikese tänav]]** Vinni alevikus

## Vaata ka
***Päikese tänav** oli Tallinna Saturni tänava endine nimi
*Päikese puiestee
Zoltán Kővágó

**Zoltán Kővágó** (sündinud 10. aprillil 1979 Szolnokis) on Ungari kettaheitja.

Tema isiklik rekord on 69,95 m (25. juunil 2006 Salon-de-Provence'is).

2004. aasta suveolümpiamängudel Ateenas võitis ta hõbemedali tulemusega 67,04 m.

Kővágó on 8-kordne Ungari meister.
Jenő

**Jenő** on küla ja vald Ungaris Fejéri komitaadis.

Valla pindala on 5,56 km².

2010. aastal oli valla elanike arv 1354.

2012. aastani kuulus vald Székesfehérvári väikepiirkonda.

## Viited

## Välislingid
*Jenő.hu
Õllemeistri tänav

**Õllemeistri tänav** on umbtänav Tartus Ihaste linnaosas.

Tänav algab Kasesalu tänava ja Koidutähe tänava ristumiskohast ning on umbes 140 meetri pikkune.
Seregélyes

**Seregélyes** on suurvald Ungaris Fejéri komitaadis.

Valla pindala on 78,19 km².

2010. aastal oli valla elanike arv 4639.

Rahvastiku tihedus oli 59,33 in/km².

Aastatel 1994–2012 kuulus Seregélyes Aba väikepiirkonda.

## Välislingid
*Seregélyes.hu
Kõrre tänav

**Kõrre tänav** on tänav Tallinnas Põhja-Tallinna linnaosas Pelgulinna asumis.  

Tänav algab Ristiku tänavalt ja ulatub kuni Heina tänavani. 

Kõrre tänav on ligikaudu 250 meetri pikkune. Tänavat ääristavad alguses Herbert Johansoni ja Eugen Habermanni 1922.–1926. aastal projekteeritud Oma Kolde ridaelamud, seejärel pärast Teist maailmasõda ehitatud eramud.

Kõrre tänav sai nime 29. septembril 1926.

## Viited
Asta Lott

**Asta Lott** (1. märts 1927 Kabala vald – 12. jaanuar 1979 Tallinn) oli eesti näitleja.

Ta lõpetas aastal 1945 Tallinna Õpetajate Seminari ja 1953. aastal GITIS-e eesti stuudio.

Ta töötas aastatel 1953–1970 näitlejana Draamateatris, hiljem raamatukogus.

## Osi

Nadja (Gorki Vaenlased, 1946)

Raka (Nušici Proua minister, 1948)

Teele (Lutsu ja Hans Luige Kevade, 1954, Lutsu ja Särevi Suvi, 1960, ja Tootsi pulm, 1961)

Asta (Jakobsoni Kaotatud paradiis, 1954)

Iras (Shakespeare’i Antonius ja Kleopatra, 1955)

Galja (Rozovi Õnn kaasa, 1955)

Liisi (Tammsaare ja Särevi Vargamäe, 1958 ja 1966)

Ingrid (Ibseni Peer Gynt, 1962)

Rita (Rozovi Pulmapäeval, 1964)

Anne-Liis (Ranneti Karikas ja madu, 1965)

Liidia Belova (Rozovi Vilistlased, 1967)

Liisi (Kitzbergi Kosjasõit, 1969)

3. ema (Kallase Mare ja ta poeg, 1970)

## Isiklikku
Ta oli aastail 1951–1966 abielus Ervin Abeliga. Nende tütar on kunstiajaloolane Tiina Abel. 
Tema õde oli Salme Lott. 

## Viited
Tapa väljaõppekeskus

**Tapa väljaõppekeskus** (pika nimetusega *Lahingutoetuse väljaõppekeskus Tapa väljaõppekeskus*, lühend *LtVÕK Tapa VÕK*) oli kaitseväe struktuuriüksus aastatel 2004–2008.

## Plaanid
Tapale suurema õppekeskuse loomist kavandati ja arutati kaitseväes juba aastatuhande vahetusest alates. Tapale oli algse plaani kohaselt kavas kokku tuua mitmed erinevad pataljonid üle kogu Eesti. Selleks plaaniti ehitada ka täiesti uus linnak. Aja jooksul plaanide mahtu (sealhulgas ümberpaigutatavate pataljonide arvu) siiski vähendati. 

Aastatuhande algul paiknesid Tapal vanas vene pioneerivägede Paide mnt äärses õppelinnakus Suurtükiväegrupp, Tallinnas asunud Õhutõrjedivisjoni 1 õppepatarei ning Kaitseväe keskpolügooni büroo.

## Formeerimine
Tapa väljaõppekeskus formeeriti 1. jaanuaril 2004 suurtükiväegrupist, pioneeripataljonist, õhutõrjedivisjonist ja kaitseväe keskpolügoonist. Väljaõppekeskus oli maaväe ülema vahetus alluvuses. Tapale suurema väljaõppekeskuse loomise üldeesmärgiks oli halduskulude optimeerimine ja üksustele soodsamate väljaõppetingimuste tagamine. Selleks liideti väljaõppekeskuse koosseisu seni Tapa sõjaväelinnakus paiknenud Suurtükiväegrupp ja Kaitseväe keskpolügoon, koliti Tallinnast Tapale Õhutõrjedivisjon ning seni Tapal Suurtükiväegrupile allunud pioneerikool formeeriti omaette pioneeripataljoniks. Lisaks moodustati väljaõppekeskuse juurde eraldi staap ja tagalakeskus. Tapa väljaõppekeskuse ülemaks määrati kolonel Urmas Roosimägi ja staabiülemaks kapten Aivar Voronov. 

## Tegevus ja areng
Tapa Väljaõppekeskus oli taasiseseisvumise järgses Kaitseväes seni suurim moodustatud rahuaegne väeüksus, andes praktikas välja rügemendi mõõdu. Järgnenud aastail ehitati Tapal lennuvälja lähistel välja (seni olid lagedal valminud 1 kasarm ja söökla) nn Uus sõjaväelinnak, milles valmisid ühend-staabihoone, õppehoone erialakoolidele koos auditooriumiga, 2 riviplatsi ja raskerelvade hoiuhallid. Samuti ehitati juurde 2 uut kasarmut, toiduladu ja lõpuks ka sõdurikodu. Väljaõppekeksusele loodi oma eriline õiekujuline embleem ja annetati lipp. Rõhku pandi ühistele üritustele, kuid suuremaid ühiseid koostööõppusi toimus esialgu siiski vähe.

1. juulil 2008 arvati Tapa väljaõppekeskuse osad seoses kaitseväe reformist tingitud struktuurimuutusega formeeritud Kirde kaitseringkonna koosseisu.

## Viited
Jüri Pino

**Jüri Pino** (3. juuli 1970 Tartu – 23. juuni 2019) oli eesti kirjanik ja ajakirjanik. 

Lõpetas 1988. aastal Tartu 3. Keskkooli ja 1993. aastal Tartu Ülikooli ajakirjanikuna.  

Jüri Pino töötas Päevalehes, Eesti Päevalehes (Stockholm), Rahva Hääles, Postimehes, Favoriidis, Õhtulehes, samuti reklaamibüroodes Zavod ja Idea.  

Raamatud: "Sigalahe suvi" koos Karl Martin Sinijärvega, "Kohatäide", "Sakuska", "Teise päeva toidud". 

## Isiklikku
Tema vanemad olid Nasta Pino ja Olev Anton. 

Tal sündis kolm last – Kati, Jüri ja Ode Liis.

Ta oli abielus Kaja Sepaga.
Aarde tänav

**Aarde tänav** on tänav Tallinnas Põhja-Tallinna linnaosas Pelgulinna asumis. Tänav algab Vaniku tänavalt ja kulgeb enam-vähem kagu-loodesuunaliselt kuni Kolde puiesteeni. Aarde tänav on hoonestatud 1930. aastatel tüüpprojektide järgi ehitatud eramutega. Tänav on ligikaudu 250 meetri pikkune.

Aarde tänav sai nime 27. augustil 1930.

## Viited
Helene Marie von Kügelgen

**Helene Marie von Kügelgen** (neiuna **Helene Marie Zoege von Manteuffel**; 5. detsember 1774 – 12. mai 1842 Ballenstadt) oli baltisaksa päritolu saksa kunstnik.

Ta alustas aastal 1798 kunstiõpinguid Gerhard von Kügelgeni käe all. 2. septembril 1800 abiellus temaga. Nende esimene tütar Maria suri; seejärel sündis veel kolm last: Wilhelm, Gerhard ja Adelheid. Perekond elas Dresdenis. Nende pojast Wilhelm von Kügelgenist  (1802–1867) sai tuntud saksa portreemaalija.

## Kirjandus
* Heiki Raudla. Pilistvere kihelkond - Eestimaa Taani. Viljandi muuseum 2012.
Kasesalu tänav

**Kasesalu tänav** on tänav Tartus Ihastes.

Tänav algab Hipodroomi tänava ja Talutare tänava ristumiskoha juurest väikeselt ringristmikult ning lõpeb Pääsusilma tänaval, linnapiiril, kust edasi kulgeb  Kasesalu tee. Tänava pikkus linnas on 790 meetrit.
Pihlaka tänav (Tartu)

**Pihlaka tänav** on tänav Tartus Ropka linnaosas.

Tänav algab Aardla tänavalt, ristub Sireli, Kirsi ja Ploomi tänavaga ning lõpeb Aianduse tänaval.

Pihlaka tänav on 440 meetri pikkune.
Paldiski kreis

**Paldiski kreis** (saksa keeles *Der Baltischport(i)sche Kreis*, vene keeles *Балтийский порт; Балтийско-Портский уезд*) oli Tallinna asehalduskonna haldusüksus Põhja-Eestis aastatel 1783–1796.

Paldiski kreis moodustati Harjumaa jagamisel kaheks kreisiks – üks keskusega Paldiskis ja teine keskusega Tallinnas – ning kahe Läänemaa kihelkonna lisamisega.

Kreis piirnes läänes Haapsalu kreisi, idas Tallinna kreisi ja lõunas Riia asehaldurkonna Pärnu kreisiga.

## Paldiski kreisi haldusjaotus
* Risti kihelkond
* Harju-Madise kihelkond
* Nissi kihelkond
* Keila kihelkond
* Hageri kihelkond
* Kullamaa kihelkond
* Märjamaa kihelkond

## Kiriklik jaotus
Asehalduskorra kehtestamist (1784–1796) moodustati eraldi luteri kiriku praostkonnad Tallinna asehaldurkonna Põhja-Eestis igas kreisis:
*Paldiski 1. praostkond: Rapla, Juuru, Hageri, Nissi kihelkond. Paldiski kreisi ja praostkonna praost aastatel 1785–1789 oli Joachim Heinrich Dahl;
*Paldiski 2. praostkond: Harju-Madise koos abikirikuga Ristil, Märjamaa, Kullamaa kihelkond. Paldiski kreisi 2. praostkonna praost oli 1785. aastast Otto Wilhelm Eberhard, 1789. aastast kogu Paldiski kreisi praostkonna praost.

Pärast asehaldurkondade likvideerimist 1796. aastal taastati endine ühine Harju kreis.

## Vaata ka
*Paldiski kreisiarst


Atlas von Liefland 11.tif|Venemaa keisririigi Liivimaa kubermang

Darstellung der neuen auf Keiserl(ichen) Befehl i. J. 1783.jpeg|Tallinna ja Riia asehaldurkonnad, O. F. von Pistohlkorsi kaart 1783
Map of Reval Namestnichestvo 1792 (small atlas).jpg|Tallinna asehalduskonna  kreisid, Venemaa keisririigi Väike atlas (1792)
Tallinna kreis

**Tallinna kreis** (saksa keeles *Der Revalsche Kreis*, venepäraselt *Ревельский уезд*) oli Tallinna asehalduskonna haldusüksus Põhja-Eestis aastatel 1783–1796.
Tallinna kreis moodustati Tallinna kubermangu Harju distrikti jagamisel kaheks kreisiks – üks keskusega Tallinnas ja teine keskusega Paldiskis.

Maakond piirnes läänes Paldiski kreisiga, idas Rakvere kreisiga, lõunas Paide kreisiga.
## Tallinna kreisi haldusjaotus
*Tallinn ja Tallinna linnasaras ehk patrimoniaalpiirkond
*Harju-Jaani kihelkond
*Jõelähtme kihelkond
*Jüri kihelkond
*Kuusalu kihelkond
*Juuru kihelkond
*Kose kihelkond
*Rapla kihelkond

Pärast asehaldurkondade likvideerimist 1796. aastal taastati endine ühine Harju kreis.
Mann (perekonnanimi)

**Mann** on saksa päritolu perekonnanimi. Selle tähendus on 'mees', 'inimene'.

## Nime kandjaid
*Ambrose Dudley Mann, ameerika diplomaat
*Gustav Mann, saksa botaanik
*Heinrich Mann, saksa kirjanik
*Klaus Mann, saksa kirjanik
*Michael Mann, filmirežissöör 
*Michael Mann, klimatoloog
*Michael Mann, Kanada poliitik 
*Michael Mann, sotsioloog 
*Michael Thomas Mann, muusik ja kirjandusteadlane, Thomas Manni poeg
*Mike Mann, oftalmoloog
*Thomas Mann, saksa kirjanik

*Murray Gell-Mann, USA füüsik
Saunasaar

**Saunasaar** on jõesaar Põltsamaa linnas Põltsamaa jõel. 

Legendi järgi oli saarele ehitatud saun Venemaa keisrinna Katariina II jaoks. Saunasaarel paikneb Katariina sauna mälestuskivi.

Pärast teist maailmasõda ehitati sinna hoone Põltsamaa Jahimeeste Seltsile.

## Vaata ka
* Naistesaar
Alevi tänav (Tartu)

**Alevi tänav** (**Eeslinna tänav**, **Vorstadtstraße**) on tänav Tartus Karlova linnaosas.

Ta algab Võru tänavalt ja lõpeb Tähe tänaval ning ta on 620 meetrit pikk. 

Tänaval on kaks läbikäiku Nigula tänavaga.
Lille tänav (Tallinn)

**Lille tänav** on tänav Tallinnas Kristiine linnaosas Lilleküla asumis Lille allasumis. 

Tänav algab Paldiski maanteelt, ristub Kullerkupu ja Vaarika tänavaga ning lõpeb Endla tänaval. Lille tänav on põhja-lõunasuunaline ja ligikaudu 330 meetri pikkune.

Lille tänav sai nime 14. jaanuaril 1925. Esimesel Nõukogude aastal oli nimi Künnapuu.

## Viited
Aasa tänav (täpsustus)

**Aasa** on tänava nimi järgmistes Eesti linnades:

* **[[Aasa tänav (Antsla)|Aasa tänav]]** Antslas
* **[[Aasa tänav (Elva)|Aasa tänav]]** Elvas
* **[[Aasa tänav (Jõgeva)|Aasa tänav]]** Jõgeval
* **[[Aasa tänav (Jõhvi)|Aasa tänav]]** Jõhvis
* **[[Aasa tänav (Kallaste)|Aasa tänav]]** Kallastel
* **[[Aasa tänav (Karksi-Nuia)|Aasa tänav]]** Karksi-Nuias
* **[[Aasa tänav (Kehra)|Aasa tänav]]** Kehras
* **[[Aasa tänav (Keila)|Aasa tänav]]** Keilas
* **[[Aasa tänav (Kilingi-Nõmme)|Aasa tänav]]** Kilingi-Nõmmes
* **[[Aasa tänav (Kiviõli)|Aasa tänav]]** Kiviõlis
* **[[Aasa tänav (Märjamaa)|Aasa tänav]]**  Märjamaal
* **[[Aasa tänav (Narva)|Aasa tänav]]**  Narvas
* **[[Aasa tänav (Paide)|Aasa tänav]]** Paides
* **[[Aasa tänav (Põltsamaa)|Aasa tänav]]** Põltsamaal
* **[[Aasa tänav (Põlva)|Aasa tänav]]** Põlvas
* **[[Aasa tänav (Pärnu)|Aasa tänav]]** Pärnus
* **[[Aasa tänav (Rakvere)|Aasa tänav]]** Rakveres
* **[[Aasa tänav (Rapla)|Aasa tänav]]** Raplas
* **[[Aasa tänav (Suure-Jaani)|Aasa tänav]]** Suure-Jaanis
* **[[Aasa tänav]]** Tallinnas Kesklinna linnaosas Uue Maailma asumis
* **[[Aasa tänav (Tamsalu)|Aasa tänav]]** Tamsalus
* **[[Aasa tänav (Tapa)|Aasa tänav]]** Tapal
* **[[Aasa tänav (Tartu)|Aasa tänav]]** Tartus Raadi-Kruusamäe linnaosas
* **[[Aasa tänav (Tõrva)|Aasa tänav]]** Tõrvas
* **[[Aasa tänav (Valga)|Aasa tänav]]** Valgas
* **[[Aasa tänav (Viljandi)|Aasa tänav]]** Viljandis
* **[[Aasa tänav (Võhma)|Aasa tänav]]** Võhmas
* **[[Aasa tänav (Võru)|Aasa tänav]]** Võrus

Aasa on tänava nimi järgmistes alevites ja alevikes:

Ambla, Aravete, Aseri, Avinurme, Kadrina, Kohila, Kolga-Jaani, Kose, Lagedi, Lehtse, Lohusuu, Misso,  Märjamaa, Nõo, Orissaare, Peetri,  Saku, Sõmeru, Sääse, Tootsi, Tõrvandi, Vastseliina, Viiratsi, Võsu,  Väike-Maarja.

Aasa on tänava nimi järgmistes külades:

Kakumäe, Koigi, Maidla, Mägise, Tiheda, Tõrvajõe, Urge, Viisu.
Gripi tuletorn

**Gripi tuletorn** (norra keeles *Grip fyrstasjon*) on tuletorn Norras Gripi saarestikus Bratthårskolleni saarel.

Tuletorn ehitati aastatel 1885–1888. 

47 meetri kõrgune punane malmist tuletorn seisab 16 meetri kõrgusel valgest kivist alusel. Kõrguselt on tuletorn Norras teisel kohal. 

Tornist lähtuv valgus on näha 19 meremiili kaugusele. 

Tuletorn sai elektrivarustuse 1932. aastal ja automatiseeriti aastal 1977. Aastal 2000 arvati Gripi tuletorn kultuuripärandi hulka.

Peale tuletorni on kivisel Bratthårskolleni saarel paadikuur ja kaks paadisilda.
Campari

**Campari** on Itaalia päritolu aperitiiv. Campari etanoolisisaldus on 20,5–28%.

See on tavaline kokteilikomponent, Camparit serveeritakse ka tsitrusmahla, veini või soodaveega. 

Joogi leiutas Gaspare Campari 1860. aastal. 1904. aastal avati esimene tehas Milano lähedal Sesto San Giovannis.
Igor Sjunin

**Igor Sjunin** (sündinud 4. detsembril 1990) on Eesti kolmikhüppaja.

Ta esindas Eestit 2012. aasta Euroopa meistrivõistlustel kergejõustikus, kus ta tulemusega **16.24** sai 20. koha.

Sjunini isiklik rekord kolmikhüppes välistingimustes on **16.86** ja sisetingimustes **16.23**. 

## Välislingid
* 
*Deivil Tserp, 19aastane Igor Sjunin – uus kolmikhüppelootus, Õhtuleht, 15. detsember 2009
*Pöialõikusest taastuv Igor Sjunin sisehooajal ei võistle, Postimees, 25. jaanuar 2011
*Igor Sjunin võitis Saksamaal peetud võistlustel kolmikhüppe, err.ee, 21. mai 2012
*Igor Sjunin hüppas 16.24 ja finaali ei pääsenud, Delfi, 28. juuni 2012
Aasa tänav

**Aasa tänav** on tänav Tallinnas Kesklinna linnaosas Uue Maailma asumis. Tänav algab Komeedi tänavalt ja kulgeb enam–vähem põhja–lõunasuunaliselt kuni Saturni tänavani. Aasa tänav on ligikaudu 120 meetri pikkune.

Aasa tänav on Uue Maailma asumis üks maalilisemaid ja terviklikumalt algse hoonestusega säilinud tänavaid, kus kõik elamud on püstitatud aastatel 1929–1932. Tänavat planeeriti suurte õuedega aedlinlikuks piirkonnaks, mis on sellise miljöö ka senini säilitanud.

Aasa tänav sai nime 18. septembril 1929. Tänav on rajatud eraomaniku algatusel maa-ala tükeldamisel.
## Galerii
 
File:Elamu Aasa tn 2, 1929. a..JPG| Elamu Aasa tn 2// Komeedi t. 11 ehitismälestis nr. 8715
File:Elamu Aasa tn 3, 1929. a..JPG|Tallinna maja tüüpi puitelamu Aasa tn 3a, ehitismälestis nr. 8716
File:Elamu Aasa tn 6, 1929. a..JPG|Elamu Aasa tn 6, ehitismälestis nr. 8717
File:Elamu Aasa tn 10, Saturni tn 10, 1929. a..JPG|Elamu Aasa t. 10 // Saturni t. 10, ehitismälestis nr. 8719

## Viited
286. Kaitsepataljon

**286. Kaitsepataljon** (*Schutzmannschaft Front Bataillon 286*) ja selle järglane **286. Politsei Jalaväepataljon** (*Polizei-Füsilier-Bataillon 286*) oli teise maailmasõja ajal Saksa okupatsioonivõimude poolt moodustatud Eesti väeosa, mis tegeles Saksa vägede tagalajulgeoleku tagamisega.

## 286. Kaitsepataljon
### Juhtkond ja koosseis
Pataljoni ülem:
*major Rudolf Martinson
:sideohvitser: *[[hauptmann]]* Heinrich Kruse
*I kompanii, kapten Jaan Saul,
*II kompanii, kapten Peeter Animägi, Ants Kübar
*III kompanii, kapten Karl Kütt
*IV kuulipildujakompanii, kapten August Rennu (Renno).

286. Kaitsepataljon moodustati 1943. aasta mais Eesti politsei välipolitsei meestest Tallinnas, pataljoni suuruseks oli umbes 700 meest, pataljoni staap asus algselt Tallinnas. 
Pataljon saadeti 1943. aasta 8. juunil Tallinnast Riia lähedale Bolderājasse väljaõppele.
### Lahingutegevus
Pataljon sai väljaõppe ja varustuse Lätis Bolderājas, kust pärast väljaõpet saadeti Ida-Poolasse ja Valgevene kindralkomissariaati partisanidevastasesse sõtta.

20. juulist kuni 11. septembrini 1943 teenis pataljon Leedus, kus valvas põllumajandusnormide täitmist, osales põllutööjõu mobiliseerimises.

12. augustist kuni 11. septembrini 1943 osales pataljon partisanivastases operatsioonis "Unternehmen Sommer". 

21. septembrist kuni 23. oktoobrini 1943 osales partisanidevastases operatsioonis "Unternehmen Fritz", Vilniusest lõunas.

24. oktoobrist kuni 6. novembrini 1943 osales pataljon suures partisanidevastases operatsioonis "Unternehmen Heinrich" Polotski ja Idritsa piirkonnas 16. armee tagalapiirkonnas. Samas operatsioonis osalesid Saksa, Läti ja Vene väeüksuste kõrval ka 288. Eesti politseipataljon ja 289. Eesti politseipataljon ning 3. Eesti SS-vabatahtlike brigaad. 

Operatsioon katkestati Punaarmee pealetungi tõttu Neveli lõigus ja 7. novembril paigutati pataljon rindele Idritsasse, Neveli piirkonda, kus pataljon allus algul 132. jalaväediviisile.

## 286. Politsei Jalaväepataljon

1943. aasta 9. detsembril muudeti pataljoni nimi **286. Politsei Jalaväepataljoniks** (*Polizei Füsilier Bataillon 286*) ning pataljonis kehtinud Wehrmachti auastmed asendati Saksa Korrapolitsei auastmetega.

### Juhtkond ja koosseis
Pataljoni ülem: kapten Ants Kübar
*I kompanii
*II kompanii
*III kompanii
*IV kuulipildujakompanii, kapten Peeter Animägi.
### Lahingutegevus
Pataljon allus kaitsel algul 132. jalaväediviisile ning 1944. aasta jaanuari teisest poolest alates 290. jalaväediviisile. 

Pataljon toodi Eestisse tagasi 18.–22. veebruaril 1944, kaotused olid 16 langenut ja 64 haavatut. Eestis saadeti pataljoni lisatud politseinikud tagasi oma teenistuskohta. 

Pataljoni esialgne välipolitseinikest moodustatud koosseis asendati 1944. aastal välja kuulutatud mobilisatsiooni tulemusel kogunenud mobiliseeritutega ning saadeti Virumaale rannakaitsesse 1. Eesti Politseirügemendi koosseisus, kus ta asus kuni Saksa vägede lahkumiseni Eestist septembris 1944.

## Vaata ka
*Teises maailmasõjas osalenud eesti väeosade loend
Väike-Ameerika tänav

**Väike-Ameerika** tänav on tänav Tallinnas Kesklinna linnaosas Uue Maailma asumis. Tänav algab Pärnu maanteelt, ristub Virmalise, Toom-Kuninga, Kesk-Ameerika, Luha ja Koidu tänavaga ning lõpeb Tehnika tänaval Lilleküla raudteepeatuse lähedal. Väike-Ameerika tänav on ligikaudu 790 meetri pikkune.

9. märtsil 1944 toimunud Tallinna pommitamise tagajärjel hävis suur osa Väike-Ameerika tänava omaaegsest hoonestusest.

## Tänava nimed

Väike-Ameerika tänav, Suur-Ameerika tänav ja Kesk-Ameerika tänav on nime saanud Pärnu maantee ja Suur-Ameerika tänava nurgal 18.–19. sajandil asunud võõrastemaja-kõrtsi America (Ameerika) järgi. Tänava nimi on ametlikult fikseeritud 1885. aastast, mil eestikeelne nimekuju oli **Veike-Ameerika tänav**, saksakeelne *Kleine Amerikastrasse* ja venekeelne *Малая Американская улица*. 1908. aastast on pärit eestikeelne nimekuju **Väike-Amerika tänav** ja 1910. aastast **Veike-Amerika tänav**. Väike-Ameerika tänav sai tänava ametlikuks nimekujuks 1923. aastal.

1939. aastal sooviti tänava nime vahetada Piiri tänavaks. 27. juunist 1950 sai tänava nimeks **Kiire tänav**. 18. oktoobril 1991 anti tänavale tema ajalooline nimi tagasi.

## Pilte

Tallinna Tehnikakõrgkool 2018.jpg|Tänava alguses asub Tallinna Tehnikakõrgkool
Tallinn UusMaailm2.jpg|Hooneid Väike-Ameerika tänaval
Ministeeriumide hoone 05.17 (1).jpg|Ministeeriumide hoone 2017. aastal


## Viited
Unterneemani madal

**Unterneemani madal** on madal Väinameres Kõverlaiust idas.

Madala geograafilised koordinaadid on 58&deg;44,6'N 023&deg;14,4'E.

Väikseim sügavus on 1,8 meetrit.

Unterneemani madal on tähistatud Unterneemani madala parema külje poiga.

1927. aastal oli madal tähistatud toodriga.

Unterneemani madal jääb peamisest Muhu väina laevateest lääne poole. Teisele poole laevateed jäävad Kumari madal ja Kumari laid ning Sipelgarahu.

## Viited
Nikolai Konrad

**Nikolai Konrad** (vene *Николай Иосифович Конрад*; 13. märts (vkj 1. märts) 1891 Riia – 30. september 1970 Moskva) oli baltisaksa päritolu vene sinoloog, japanoloog ja ajaloofilosoof.

Ta õppis Peterburi Ülikoolis ja 1914–1917 Jaapanis.

Eesti keeles on ilmunud Nikolai Konradi artiklite kogumik "Ajaloo mõttest: valik ajaloofilosoofilisi töid" (koostanud Mart Kivimäe ja Linnart Mäll, tõlkinud Linnart Mäll, Tallinn: Eesti Raamat, 1987).

## Viited

## Kirjandus
* Sergei Issakov, "Vaidlused renessansi üle" – Keel ja Kirjandus 1972, nr 11, lk 668–674
* Linnar Priimägi, "Nikolai Konradi renessansimõistest" – Akadeemia 1989, nr 2, lk 319–338, loetav ka Eesti Rahvusraamatukogu digitaalarhiivis
Stanley Williams

**Stanley Tookie Williams III** (29. detsember 1953 New Orleans – 13. detsember 2005 San Quentini vangla) oli Cripsi jõugu asutaja ja liider.

Aastal 1976 mõisteti ta nelja inimese tapmise eest surma. Vanglas kirjutas ta jõuguvastaseid raamatuid ja lasteraamatuid. Ta püüdis mitu korda põgeneda.

Arnold Schwarzenegger lükkas Williamsi armuandmispalve tagasi ning 13. detsembril 2005 hukati ta mürgisüstiga.
David Haye

**David Deron Haye** (sündinud 25. oktoobril 1980 Bermondseys Southwarki linnaosas Suur-Londonis) on Inglismaa ja Suurbritannia poksija. Tema ema on valge inglanna ja tema isa on must jamaicalane.

## Harrastajana
Haye sai raskekaalus (kuni 91 kg) 11. maailmameistrivõistlustel (Belfast, 2001) hõbemedali, kaotades finaalis Odlanier Solísile (Kuuba). Ta osales poolraskekaalus (kuni 81 kg) 10. maailmameistrivõistlustel (Houston, 1999), kuid kaotas 2. ringis hilisemale kuldmedalivõitjale ja maailmameistrile Michael Simmsile (USA) ning jäi edasisest medaliheitlusest välja.

## Elukutselisena
Haye jätkas detsembris 2002 poksimist elukutselisena ja on seni (seisuga 5. mai 2018) pidanud 32 kohtumist. Ta on võitnud neist 28 (neist 26 nokaudiga) ja kaotanud 4 (neist 3 nokaudiga) kohtumist. Ta on olnud Inglismaa ning erinevate kaalukategooriate ja poksiorganisatsioonide maailmameister.

## Isiklikku
Haye peamine treeninglaager asub Girnes Küprose saarel. Seepärast kannab ta oma võistlusriietusel Briti lipu kõrval ka Põhja-Küprose lippu ning talle on auavaldusena antud Põhja-Küprose kodakondsus.

## Viited

## Välislingid
*David Haye BoxReci lehel (''inglise keeles'')
Giacomo Leopardi

**Giacomo Leopardi** [dž'akomo leop'ardi], täisnimega **Giacomo Taldegardo Francesco di Sales Saverio Pietro Leopardi** (29. juuni 1798 Recanati – 14. juuni 1837 Napoli) oli itaalia luuletaja, esseist, filosoof ja filoloog. Ehkki ta elas ultrakonservatiivsel Kirikuriigi territooriumil, puutus ta kokku valgustusajastu ideedega. Tema enda looming seostub peamiselt romantismi traditsiooniga.

Eesti keeles on ilmunud Leopardi teos "Mõtted" ("Pensieri", tõlkinud Maarja Kangro, Loomingu Raamatukogu 3–4, 2008), mille originaal avaldati 1837. aastal postuumselt. Selles kritiseerib ta teravalt inimkonda.
Eesti-Poola maavõistlused poksis

Eesti–Poola maavõistlusi poksis peeti 1938. aastal.

## [[1938]]
Esimene maavõistlus toimus Tallinnas 28. märtsil 1938. Poola võitis 6:2.

Teine maavõistlus toimus Łódźis 11. detsembril 1938. Poola võitis 5:3.

## [[1939]]
Harilikult toimus maavõistlus korra aastas. Pole teada, kas 1939. aastal kavatseti Eesti ja Poola vahel pidada ka kaks maavõistlust ning miks jäi ära võimalik maavõistlus 1939. aasta kevadel. Võimalik 1939. aasta sügismaavõistlus jäi ära Poola riigi okupeerimise ja annekteerimise tõttu Nõukogude Liidu ja Saksamaa poolt Teises maailmasõjas. Edaspidi polnud enam ka Eesti riiki.

Pärast Eesti Vabariigi iseseisvuse taastamist pole Eesti ja Poola vahel enam peetud maavõistlusi.